Molio B1000 – Bygningsdelsbeskrivelse
Opbygning af taghave på dæk – taghavesystem BGreen‑it Belægninger, Beton omvendt tag (intensivt system)

4.1 Orientering
Dette afsnit omfatter udførelse af komplet intensiv taghaveopbygning som taghavesystem BGreen‑it 400, bestående af rodspærrefolie, drænmåtte, XPS-isolering, fugtbevarende beskyttelsesdug, dræn- og vandreservoir, filterdug og intensivt vækstmedie samt beplantning (stauder, græsser og bunddække). 
Systemet anvendes på tage eller betondæk, hvor der ønskes frodig vegetation, ophold, rekreativ anvendelse og klimatilpasning. Samlet systemvægt = 482 kg/m² (vandmættet).

4.2 Omfang
Arbejdet omfatter levering og udførelse af:
· LDR-1000, Rodspærrefolie (kan udelades hvis tagmembranen er rodfast)
· Enkadrain 5004, Drænmåtte 
· XPS Isolering
· BGU‑300, Fugtbevarende beskyttelsesdug 
· BG Drain 40, Dræn- og vandreservoirplader
· BGF‑200, Filterdug 
· LetVext, Intensivt vækstmedie
· Beplantning (stauder, græsser, bunddække)
· TRC–15, 20 og 25, Facade- og afvandingsrender
· Inspektionsskakt over tagbrønde

Alle produkter skal leveres af samme systemleverandør (Byggros) for at sikre kompatibilitet. Systemet betragtes som et samlet system, og når opbygning, materialevalg, udførelse og vedligeholdelse sker i overensstemmelse med systemleverandørens anvisninger, ydes der systemgaranti på den samlede opbygning.

4.3 Lokalisering
Se projekttegninger.
4.4 Tegningshenvisning
· Oversigts-, detail- og snittegninger for BGreen‑it 400 jf. projektmateriale.
4.5 Koordinering
Arbejdet koordineres med:
· Tagdækningsentreprisen (membran, fald, brønde)

4.6 Tilstødende bygningsdele
Forudsætninger – forudgående arbejder
· Vandtæt, rodfast tagmembran er afsluttet og godkendt.
· Fald min. 1:100 til tagbrønde.
· Overfladen er rengjort før udlægning af lag.
· Eventuel trykprøvning af tagmembran ved stående vandspejl er gennemført.
Efterfølgende arbejder
· Beplantning, pleje og etableringsvanding.

4.7 Projektering

4.8 Undersøgelser
· Kontrol af membranens rodfasthed.
· Kontrol af fald mod brønde.

4.9 Materialer og produkter
Data på det samlede system BGreen‑it 400 (ekskl. XPS og drænmåtte)
Systemvægt vandmættet til markkapacitet                          479 kg/m²
(Heraf 20 kg/m² til vegetation jf. FLL) 
Systemtykkelse (ekskl. vegetation)                                         440 mm
Vandtilbageholdelse ved markkapacitet		204 l/m²
Vandindhold ved markkapacitet		45 %
Luftindhold ved markkapacitet		30 %
Total porevolumen			75 %
Permeabilitet Kf			> 25 mm/min
Vandafledningskapacitet i dræn (i= 0,01 fald 1:100)	1,1 l/s/m

Systemmaterialer
Rodspærrefolie 
· LDR-1000
·  1 mm LLDPE-membran (kan udelades hvis tagmembranen er rodfast)
· Rivstyrke MD/CDM > 110 N/mm
Drænmåtte 
· Enkadrain 5004
· 4 mm drænkerne med 2 lag geotekstil
· Afvanding: 0,05 l/s pr. m ved 400 kPa og i = 0,03
Isolering
·  XPS, 50 mm
· Trykstyrke korttidslast 10 % def. (kPa): 300 
· Vandoptagelse ved langvarig fuld neddykning (vol.%): < 0,7 vol.%
Beskyttelsesdug
· BGU‑300 
· 300 g/m² geotekstil, 
· Trækstyrke 25 - 25 kN/m
· Permeabilitet 55 l/m²/s

Dræn- og vandreservoirplader
· BG Drain 40, 40 mm 
· Vandreservoir: 24 l/m²
· Trykstyrke: 221 kN/m² (ufyldt), 318 kN/m² (fyldt)
· Vandafledningskapacitet: 1,10 l/m/s ved i = 0,01
Filterdug
· BGF‑200 
· 200 g/m² geotekstil
· Trækstyrke, langs/tværs 15-15 kN/m
· Permeabilitet 80 l/m²/s
Facade og afvandingsrender
· TRC–15, 20 eller 25
· 50 mm høj, bredde 150, 200 eller 250 mm 
· Aluminiumsrende med galvaniseret maskerist 
· Slidser i bund og side til afvanding. 
Inspektionsskakt over tagbrønde
· TFP 50/50 trykfordelingsplade, Ø315 opføringsrør samt dæksel/rist
· TFP 50/50 trykfordelingsplade, 10 mm PP-plade med fastsvejst PP ring passende til Ø315 mm 
· Korrugeret opføringsrør Ø 315 
· Egnet dæksel/rist 
Intensivt vækstmedie
· LetVext 400 mm. 
Skal være testet efter og leve op til retningslinjer i FLL samt RAL
LetVext – baseret på pimpsten
· Total porevolumen: ca. 75 vol.%
· Vandindhold: ca. 45 vol.%
· Luftindhold: ca. 30 vol.%
· Vægt (vandmættet): ca. 1.000 kg/m³

Vegetation
· Beplantning med stauder, græsser og bunddække. Plantetæthed iht. landskabsarkitektens anvisning.

4.10 Udførelse
Lagvis opbygning – omvendt tag 
· LDR-1000, Rodspærrefolie (kan udelades hvis tagmembranen er rodfast)
· Enkadrain 5004, Drænmåtte 
· 300SL, XPS Isolering
· BGU‑300, Fugtbevarende beskyttelsesdug 
· BG Drain 40, Dræn- og vandreservoirplader
· BGF‑200, Filterdug 
· LetVext, Intensivt vækstmedie
· Beplantning (stauder, græsser, bunddække)
· Inspektionsskakte og facaderender 
Generelt for udførelse
· Rodspærrefolien svejses i samlingerne og følger tagmembranens udstrækning, op ad facader og inddækninger. 
· Drænmåtten rulles ud og samles med 10 cm overlæg fra øverste lags geotekstil.
· XPS-pladerne udlægges og samles uden knæk eller åbne samlinger.
· Beskyttelsesdug overlappes min. 10 cm (30 cm ved rulleforlængelse).
· Dræn- og vandreservoirplader lægges tæt og med reservoir opad.
· Filterdug overlappes min. 10 cm (30 cm ved rulleforlængelse).
· Vækstmediet udlægges i projekteret højde og løsnes inden plantning.
· Hele systemet gennemvandes efter etablering og tilplantning.
· Gødskning efter plantespecifikke krav.




4.11 Mål og tolerancer
· Vækstmedie: ± 10 mm
· Jævn overflade uden sætninger
· Lagtykkelser jf. systemopbygning. Systemtykkelse ekskl. XPS, drænmåtte og vegetation: ca. 440 mm. Samlet opbygning inkl. XPS og drænmåtte: ca. 500 mm.


4.12 Prøver
Der fremlægges prøver på:
· Filterdug, beskyttelsesdug og dræn- og vandreservoirplade
· Vækstmedie
· Plantemateriale

4.13 Arbejdsmiljø
Arbejdet udføres iht. gældende AT-vejledning og projektets PSS. 

4.14 Kontrol
· Kontrol af lagtykkelser, overlap, faldforhold og afvandingspunkter.
· Fotodokumentation af lagopbygning.
· Kvalitetssikring udføres i henhold til projektets kvalitetssikringsplan.

4.15 D&V-dokumentation
Leveres digitalt og skal omfatte:
· Produktdatablade
· Dokumentation for vækstmediets egenskaber og FLL/RAL test
· Dokumentation for systemopbygning og eventuel systemgaranti
· Pleje- og vedligeholdelsesvejledninger
· Oversigt over materialer og leverandører
· Tegninger “som udført”
· Vandings- og gødskningsplan

4.16 Planlægning
Entreprenøren skal fremlægge:
· Detaljeret tidsplan
· Leveringsplan for materialer
· Plan for etablering og vanding
· Plan for adgangsforhold og kran/løft

